És la força política més votada a la Comunitat de Madrid, i té el poder regional des de 1995, primer amb Alberto Ruiz-Gallardón i posteriorment, a partir del 2003, amb Esperanza Aguirre. Des de setembre de 2012 a 2015 la presidència la va exercir Ignacio González, número dos del PP madrileny a les eleccions autonòmiques de 2011. La seva línia política, avançada en el seu discurs d'investidura, va ser continuista amb la de la seva predecessora.